Primarii care au câștigat, deși erau condamnați pentru pornografie infantilă ori filmați umilindu-și copiii.
Primarul filmat când își umilea fetița, ales la Sângeorz-Băi. Traian Ogâgău a sărbătorit cu artificii realegerea. El a candidat din postura de independent. Ogâgău a fost exclus din PNL, dar susținut de foștii săi colegi.
S-au obișnuit românii cu "a furat, dar a și făcut", dar sunt situații în care pare că au mers prea departe, până la a alege primari filmați umilindu-și copiii ori condamnați pentru pornografie infantilă. E cazul unor primari aleși în Bistrița Năsăud, Iași și Prahova.Traian Ogâgău îl cheamă pe primarul controversat ales la Sângeorz-Băi, în județul Bistrița. Omul a făcut înconjurul presei după ce a fost filmat umilindu-și fiica. A avut și o condamnare cu suspendare pentru favorizarea unor persoane transformată apoi în avertisment. N-a contat: a obținut votul localnicilor și a sărbătorit cu artificii.Traian Ogâgău: "Ceea ce am făcut împreună în acești 4 ani nu ne poate lua nimeni. Ceea ce vom face de azi înainte…nimeni nu ne poate indimida…"Un primar cu probleme a câștigat și în județul Iași – la Mogoșești Siret. Damian Butnariu a fost acuzat că a făcut sex cu două minore traficate chiar în sediul primăriei. Chemat să dea explicații în fața procurorilor, a recunoscut că a întreținut raporturi sexuale. 100 de lei a plătit primarul pentru una dintre fetele care ulterior a încercat să se sinucidă, scrie Ziarul de Iași. Butnariu a rămas cu calitatea de martor în dosar, doar proxenetul a fost condamnat la 15 ani de închisoare.Un primar condamnat a fost ales și la Șotrile, Prahova. Bogdan Davidescu a fost condamnat pentru pornografie infantilă. A candidat pentru că, a spus el, așa i-au cerut oamenii.